Guvernul Babis va rămâne în funcţie pe perioada negocierilor de formare a unei alternative administrative, ceea ce ar putea dura câteva săptămâni sau chiar câteva luni.

Preşedintele Cehiei, Milos Zeman, printre ale cărui atribuţii se numără şi numirea premierilor, a declarat că i-ar putea oferi lui Andrej Babis şansa de a forma un nou Guvern.

Executivul condus de Babis a pierdut votul de încredere, marţi, fiind obligat să ajungă la o înţelegere cu partidele de opoziţie.

Mai multe formaţiuni politice au declarat că ar putea guverna împreună cu partidul ANO, mai ales dacă Andrej Babis va fi înlăturat din funcţia de premier.

Premierul ceh a declarat, tot marţi, că va cere ca imunitatea sa să fie ridicată, pe fondul acuzaţiilor de fraudă.